Inedördül ýa-da belenträk, köplenç üsti gümmez görnüşli egmeklenip örtülen palçykdan gurlan ýaşaýyş öýleri hem köp ýaýrapdyr. Muna mysal Mary töwerek ýaşaýyş jaýlary, Amyderýa boýundaky türkmenleriñ mülk howly toplumlarynyñ gyzykly aýratynlygy melegiñ jümüşinde gümmez görnüşli gurluşygyñ barlygydyr. Onuñ ortasynda ojagy bolup, onuñ başynda garyllar toplanyp oturypdyrlar we bütin günlerini şol ýerde geçirilipdirler. Obalarda metjidler we medreseler bina edilýar. Adatça olar çig kerpiçden gurlupdyr, üstleri bolsa gümmez bilen örtülipdir (mysal üçin Kakadaky, Talhanbabadaky, Atamyrat şäheriniñ golaýynda we beýleki medreseler). Hormatlanýan ruhanlarynyñ ýa-da taýpa ýolbaşçylarynyñ mazarlarynyñ üstüne däp bolan inedördül gümmezli jaýlar salnypdyr. Emma ýaşaýyş jaýlarynyñ-da, metjitdir-medrese aýlarynyñ-da çeperçilik bezegi ozalky durkuny ýitiripdir we olar daş ýüzünden pagsalaryñ ýüzüne sadaja nagyş çekmege syrygdyrylypdyr. Ol nagyş hem öl palçygyñ ýüzüne edilipdir, iç ýüzüne bolsa gej suwagynyñ ýa-da suwagyñ üstünden çekilipdirler.